1.  ส่วนที่ 1

2.  ข้อมูลสรุป (Executive Summary)

สรุปข้อมูลบริษัทที่ออกหลักทรัพย์

3.  บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัท” หรือ “เพาเวอร์ไลน์”)
    จดทะเบียนจัดตั้งเป็นบริษัทจำกัด เมื่อวันที่ 8 กรกฎาคม 2531
    โดยกลุ่มวิศวกรซึ่งมีประสบการณ์ในด้านวิศวกรรมแขนงต่างๆ นำโดยนายเสวก ศรีสุชาต
    และนายอำนวย กาญจโนภาศ เพื่อประกอบธุรกิจให้บริการออกแบบ จัดหา
    และรับเหมาติดตั้งงานระบบวิศวกรรมสำหรับอาคารสำนักงาน อาคารพาณิชย์ ที่อยู่อาศัย
    โรงแรม โรงพยาบาล ศูนย์การค้า โรงงานอุตสาหกรรม เป็นต้น
    โดยกลุ่มผู้ก่อตั้งได้เล็งเห็นแนวโน้มการเติบโตของความต้องการงานบริการด้านวิศวกรรม
    ซึ่งเป็นปัจจัยสำคัญที่จะรองรับการเจริญเติบโตของเศรษฐกิจของประเทศ
    บริษัทได้แปรสภาพเป็นบริษัทมหาชนจำกัดเมื่อวันที่ 29 สิงหาคม 2545
    และหุ้นสามัญของบริษัทได้เริ่มซื้อขายในตลาดหลักทรัพย์แห่งประเทศไทย(“ตลาดหลักทรัพย์”)
    เป็นครั้งแรก เมื่อวันที่ 12 ธันวาคม 2545

1.  บริษัทประกอบธุรกิจให้บริการออกแบบ จัดหา รับเหมาติดตั้งงานระบบวิศวกรรม
    และรับเหมาก่อสร้างอย่างครบวงจร รับงานทั้งจากภาคเอกชนและภาครัฐ
    โดยเป็นทั้งผู้รับเหมาโดยตรง (Main Contractor) และเป็นผู้รับเหมาช่วง
    (Sub-contractor) จากวิธีการประมูล หรือการเจรจาต่อรอง
    รวมถึงการร่วมมือกับบริษัทอื่นในลักษณะกิจการร่วมค้า
    บริการของบริษัทสามารถแบ่งตามลักษณะของระบบที่ติดตั้งได้เป็น 5 ประเภทหลัก ได้แก่
    ระบบไฟฟ้า ระบบสื่อสารโทรคมนาคม ระบบปรับอากาศ
    ระบบสุขาภิบาลและระบบป้องกันอัคคีภัย และงานก่อสร้างโยธา ทั้งนี้ ในช่วงปี 2546
    สัดส่วนรายได้ของบริษัทแบ่งตามลักษณะงานเท่ากับร้อยละ 36.13 ร้อยละ 6.12 ร้อยละ
    25.94 ร้อยละ 20.27 และร้อยละ 11.54 ตามลำดับ

4.  นอกเหนือจากการประกอบธุรกิจหลักดังกล่าวแล้ว บริษัทยังได้ลงทุนในบริษัท ยูนิมา
    เอ็นจิเนียริ่ง จำกัด ในสัดส่วนร้อยละ 99.99 ของทุนจดทะเบียน
    ซึ่งประกอบธุรกิจรับเหมาก่อสร้างงานโยธา โดยครอบคลุมถึงการก่อสร้างอาคารสำนักงาน
    อาคารพาณิชย์ โรงพยาบาล ศูนย์การค้า สถาบันการศึกษา โรงแรม ที่พักอาศัย
    โรงงานอุตสาหกรรม เป็นต้น นอกจากนี้ บริษัทยังได้ร่วมลงทุนในกิจการร่วมค้า 4 แห่ง

1.  ร่วมลงทุน กับ บริษัท ไพโอเนียร์ เทเลคอม อินเตอร์เนชั่นแนล จำกัด โดยใช้ชื่อว่า
    “กิจการร่วมค้าระหว่าง บริษัท ไพโอเนียร์ เทเลคอม อินเตอร์เนชั่นแนล จำกัด และ บริษัท
    เพาเวอร์ไลน์ เอ็นจิเนียริ่ง จำกัด” ในสัดส่วนร้อยละ 75 ตั้งแต่วันที่ 11 เมษายน 2543
    เพื่อให้บริการติดตั้งวัสดุอุปกรณ์ โครงการโทรศัพท์สาธารณะทางไกลชนบทระดับหมู่บ้านโซน 2
    จำนวน 10,000 เลขหมาย ครอบคลุมภาคเหนือ ภาคกลาง ภาคใต้ตอนบน
    และภาคใต้ตอนล่าง รวม 21 จังหวัด โดยเข้ารับงานจากกิจการร่วมค้าล็อกซเลย์-เพชราวุธ
    ผู้รับเหมาหลักซึ่งรับงานโดยตรงจากองค์การโทรศัพท์แห่งประเทศไทย (ปัจจุบันคือบริษัท ทศท
    คอร์ปอเรชั่น จำกัด (มหาชน)) โครงการมีมูลค่าทั้งสิ้น 440 ล้านบาท โดยในปัจจุบัน
    กิจการร่วมค้าฯ ได้ทำการส่งมอบงานทั้งหมดเสร็จสิ้นแล้ว

2.  ร่วมลงทุน กับ บริษัท ยุคลธรคอมมิวนิเคชั่น จำกัด ใช้ชื่อว่า “กิจการร่วมค้า พีแอลอี และ
    วาย.เค.ที.” ในสัดส่วนร้อยละ 50 ตั้งแต่วันที่ 10 มีนาคม 2546
    เพื่อให้บริการติดตั้งเคเบิลต้นทาง – ปลายทาง และท่อร้อยสายโทรศัพท์ใต้ดิน
    หมู่บ้านพฤกษ์ภิรมย์ ชุมสายบางพลัดของบริษัท ทศท. คอร์ปอเรชั่น จำกัด (มหาชน)
    โครงการมีมูลค่าทั้งสิ้น 4.7 ล้านบาท คาดว่าจะแล้วเสร็จในไตรมาสที่ 1 ปี 2547

3.  ร่วมลงทุน กับ บริษัท อิตัลไทยวิศวกรรม จำกัด ใช้ชื่อว่า “บริษัท เพาเวอร์ไลน์ เอ็นจิเนียริ่ง
    จำกัด (มหาชน) และ บริษัท อิตัลไทยวิศวกรรม จำกัด ร่วมค้า” ในสัดส่วนร้อยละ 50
    ตั้งแต่วันที่ 24 เมษายน 2546 เพื่อให้บริการติดตั้งเคเบิลใต้ดินแรงสูงระบบ 115 เควี
    สถานีไฟฟ้าระยอง 2 (กฟผ.) สถานีไฟฟ้าแรงสูงระยอง 2 (กฟผ.)
    ของการไฟฟ้าส่วนภูมิภาค โครงการมีมูลค่าทั้งสิ้น 38.55 ล้านบาท
    คาดว่าจะแล้วเสร็จในไตรมาสที่ 4 ปี 2547.

5.  
6.  

4.  ร่วมลงทุน กับ บริษัท ศรีไทย เทเลคอม จำกัด ใช้ชื่อว่า “กิจการร่วมค้า พีแอลอี และ
    เอส.ที.ที.” ในสัดส่วนร้อยละ 50 ตั้งแต่วันที่ 16 พฤษภาคม 2546
    เพื่อให้บริการติดตั้งเคเบิลต้นทาง – ปลายทาง และ ท่อร้อยสายโทรศัพท์ใต้ดิน
    ชุมสายจรัลสนิทวงศ์ของบริษัท ทศท. คอร์ปอเรชั่น จำกัด (มหาชน) โครงการมีมูลค่าทั้งสิ้น
    7.4 ล้านบาท คาดว่าจะแล้วเสร็จในไตรมาสที่ 1 ปี 2547

7.  

8.  และในปี 2546 บริษัทชนะการประมูลได้งานโครงการใหญ่หลายโครงการ อาทิเช่น
    โครงการอาคารสุขุมวิท ธนาคารกรุงไทย จำกัด (มหาชน) มูลค่างาน 209 ล้านบาท
    โครงการเซ็นทรัลเฟสติวัลภูเก็ตมูลค่างาน 290 ล้านบาท โครงการโบ๊เบ๊เซ็นเตอร์ มูลค่า
    885 ล้านบาท โครงการเซ็นทรัลเวิล์ด ทาวเวอร์ มูลค่างาน 768 ล้านบาท
    และโครงการศูนย์ซ่อมบำรุงท่าอากาศยานสนามบินสุวรรณภูมิ มูลค่างาน 597 ล้านบาท เป็นต้น
    แต่เนื่องจากบางโครงการบริษัทต้องรอใบอนุญาตก่อสร้างและบางโครงการผู้ว่าจ้างขอเลื่อนเวลาออกไป
    ทำให้การรับรู้รายได้ในปี 2546 ต่ำกว่าที่ประมาณการไว้

9.  รายได้รวมของกลุ่มบริษัทในปี 2546 มีจำนวน 1,549.1 ล้านบาท และมีกำไรสุทธิจำนวน
    123.5 ล้านบาท

10. 

11. (ผู้ลงทุนควรอ่านรายละเอียดข้อมูลในส่วนที่ 2 ก่อนตัดสินใจลงทุนในหลักทรัพย์)

12.